Matthew Henson

**Matthew Alexander Henson** (født 8. august 1866, død 9.&nbsp;mars 1955) var en afrikansk-amerikansk oppdagelsesreisende som over en periode på 23&nbsp;år var medlem av syv arktiske ekspedisjoner ledet av Robert Peary. Totalt tilbragte Peary og Henson 18 år sammen på ekspedisjonstokter. Henson er særlig kjent for å ha deltatt på en ekspedisjon som fant sted i 1908–1909, der medlemmene i etterkant gjorde krav på plassen som den første ekspedisjonen som hadde satt sin fot på den geografiske Nordpolen – bragden skal ha funnet sted den 6.&nbsp;april 1909. Ifølge Henson selv var han den første av mennene som kom frem til den geografiske Nordpolen.

## Bokutgivelse
I 1912 ga Henson ut en bok som bygget på hans egne notater fra Nordpolenekspedisjonen i 1908/1909.

## Henson i populærkulturen
* I 1978 hadde tegneserieepisoden «Matthew Henson, Black Explorer» premiere i USA; episoden inngår i serien *The [[Scooby-Doo]] Gang: Black Explorers* , som ble laget av produksjonsselskapet Hanna-Barbera Educational Filmstrips.
*I 1991 ga S. Allen Counter ut boken *North Pole Legacy: Black, White and Eskimo*; foruten selve ekspedisjonsvirksomheten handler boken om Pearys and Hensons «lokale hustruer» (som var inuittkvinner) og om barna som var et resultat av disse forbindelsene, samt om hvilken faktor raseproblematikk spilte på den tiden. Forfatteren av denne boken laget også en dokumentarfilm basert på det samme historiske materialet; filmen ble vist på *Monitor Channel* i 1992.
* I 1998 hadde TV-filmen *[[Glory & Honor]]* premiere; dette var et dokudrama om ekspedisjonene til Peary og Henson, og om mennene selv. Rollen som Henson ble spilt av Delroy Lindo, og Henry Czerny spilte Robert Peary. Filmen vant Primetime Emmy-prisen, og Lindo vant en Golden Satellite Award for sin rolle i filmen.
* I E.L. Doctorows roman *[[Ragtime (roman)|Ragtime]]* fra 1975 er det en henvisning til polarforskeren Henson.
* I Donna Jo Napolis ungdomsbok *North* fra 2004 er Henson rollemodellen til den tolv år gamle gutten som er bokens hovedperson.
* I 2012 ga den tyske tegneseriekunstneren Simon Schwartz ut en tegneseriebok som handler om Henson; romanen har tittelen *Packeis* (norsk oversettelse: pakkis, det vil si hardt sammenpresset driv-is i polare strøk). Schwartz' utgivelse ble tildelt Max & Moritz-prisen i kategorien «Beste tyskspråklige tegneserie». Boken ble utgitt på engelsk i 2015 med tittelen *First Man: Reimagining Matthew Henson*.
* I 2015 ble Henson tildelt en rolle i en av tegneseriene om den fiktive helten Corto Maltese; utgivelsen har originaltittelen *Bajo el sol de medianoche*. Den kom på dansk i 2016 under tittelen *Under midnattssolen*. Teksten er skrevet av Juan Díaz Canales, og tegneren heter Rubén Pellejero. Historien går ut på at Henson bistår Corto Maltese under en ekspedisjon i Alaska i 1915.
* I programserien *[[Kevin Hart's Guide to Black History]]* på Netflix er en av episodene viet Henson.
* I Stevie Wonders sang «Black Man» på albumet *[[Songs in the Key of Life]]* stilles spørsmålet «*Who was the first man to set foot on the North Pole?*», og svaret som gis er: «*Matthew* *Henson, a black man*».
* I 1948 hadde hørespillet *Arctic Autograph* premiere på radio i USA; hørespillet handler om Hensons liv og ekspedisjoner. Dette hørespillet inngikk i en serie med samletittelen *[[Destination Freedom]]*, og manuset var skrevet av Richard Durham.

## Referanser